slava.bg - Новини - Приеха Парис Джексън в клиника
17.01.2019 10:17 | Видян 743 пъти
Парис Джексън е постъпила в клиника, където да се погрижи за емоционалното си здраве.
След една година работни ангажименти, тя е решила да се фокусира върху душевното си състояние и здравето си. Конкретната причина и проблемът, който явно измъчва Парис, не се споменават.
Дъщерята на Майкъл Джексън страда от депресия и ниско самочувствие от ранна възраст. На 15 години тя прави опит да отнеме живота си, приемайки свръхдоза лекарстава. “Бях луда. Тогава действително бях луда. Изпитвах огромен гняв, страдах от депресия и тревожност и се опитвах да се справя с всички тези състояния без външна помощ”, сподели през 2017-а година Парис.
“Нямах самочувствие и мислех, че не мога да направя нищо както трябва. Че не заслужавам да продължавам да живея”.
През последните години обаче, Парис Джексън най-после говори открито за борбата си с психичните проблеми. Тя не крие и факта, че има нестандартна сексуалност и че е привлечена както от мъже, така и от жени. Парис имаше връзка с модела Кара Делевин, която не криеха публично, но към момента не е известно дали все още отношенията им продължават.
Парис Джексън бе оперирана по спешност
Парис Джексън извади ограничителна заповед срещу фен